Frank Lloyd Wright

Frank Lloyd Wright () var ein framståande arkitekt og formgjevar i USA på første halvdelen av 1900-talet. Wright var ein nyskapande modernist som hadde stor innverknad i heimlandet, der dei fleste bygningane hans er, og elles. Wright var ein føregangsmann innan organisk arkitektur, spel med linjer og var mellom dei første som laga opne innelandskap og brukte ubehandla materiale og jernbetong. Han er særleg kjend for «Prairie-stilen», ei form for utstrekte, asymmetriske hus som danna grunnlag for utforminga av amerikanske bustadhus på 1900-talet.

 Liv og virke 
Bakgrunn
Frank Lincoln Wright var fødd i Richland Center i Wisconsin. Han tok mellomnamnet Lloyd, frå mora  Anna Lloyd-Jones, etter at foreldra skilde seg. Familien Wright flytta mellom fleire delstatar før dei slo seg ned i Wisconsin, der mora kom frå.

Han studerte ingeniørfag og det han kunne av arkitektur ved University of Wisconsin frå 1885 til 1886, men drøymde om Chicago, der det på denne tida blei reist ei rekkje moderne bygg.

mini|upright|Leikerommet i huset Wright teikna for familien sin.
 Arkitekt 
Frå 1887 lærte Frank Lloyd Wright arkitektur i Chicago, mellom anna under Louis H. Sullivan, ein skyskrapar-pioner som han beundra. I 1889 gifta han seg med Catherine «Kitty» Tobin, som han fekk seks barn med.

I 1893 opna han sitt eige arkitektfirma. Wright var også med på å starta Chicago Arts and Crafts Society i 1897, men forkasta ikkje maskinen slik det var vanleg i denne rørsla, noko den kjende talen «The Art and Craft of the Machine» ber vitne om. Han fekk tilbod av den mektige arkitekten Daniel Burnham om å studera i Europa og arbeida for han, men ønska, som mange samtidige unge arkitektar, å finna ein eigen amerikansk stil. Rundt 1900 var denne rørsla fullvaksen som «Prairie-skulen», med Wright som hovudmann. Frank Lloyd Wright førelas om tankane sine, og fullførte fleire byggverk.

 Skandalar 
I 1909 forlét han Kitty for Mamah Cheney, kona til ein tidlegare oppdragsgjevar. Skandalen gjorde det vanskeleg å få oppdrag. I staden bygde Wright eit hus til seg sjølv, Taliesin, i heimtraktene til mora sin walisiske familie og med namn etter ein walisisk skald. Han reiste også til Europa og gav ut bøker om verka og tankane sine.

Trass i at han var sambuar med Cheney, ettersom han ikkje fekk skilsmisse frå kona, fekk Wright likevel nokre oppdrag i USA. I 1914, medan han var i Chicago og førebudde utelivsområdet Midway Gardens, sette ein galen tenar i Taliesin fyr på huset og drap Cheney, borna hennar og andre tenestefolk. Wright takla tragedien ved å gjenreisa den brende delen av huset som Taliesin II. I 1925 brann Taliesin ein gong til, denne gongen ved ei ulukke, og blei gjenreist. 

Seinare blei Wright sambuar med skulptøren Miriam Noel, som han busette seg med i Japan i 1916 for å reisa Imperial Hotel, eit luksushotell der besøkande skulle kunna oppleva «vestleg komfort». I 1922 fekk endeleg Wright skilsmisse og gifta seg med Noel, men ekteskapet opphøyrde etter kort tid grunna hennar morfinbruk. Han slo seg seinare saman med Olgivanna Hinzenberg, som han fekk dottera Iovanna med i 1925 og gifta seg med i 1928. 

 Organisering 
Pengenaud på 1920-talet førte til at Wright nær mista Taliesin. For å verna han økonomisk grunnla støttespelarar selskapet Wright, Incorporated, som handsama gjeld, eigedom og Wright sitt talent. I 1927-28 skreiv Wright artiklar om arkitektur og byrja med ein sjølvbiografi. Børskrakket i 1929 førte til byggestopp i USA, og Wright heldt i staden førelesingar i ei rekke byar.

I 1932 grunnla han treningsprogrammet Taliesin Fellowship, for fleire titals arkitektar og formgjevarar under opplæring som levde i og arbeidde med Taliesin. Nokre av dei blei verande med han i fleire tiår.

 Verk 
Wright bygde først bustadhus i forstadene til Chicago, lange, låge «Prairie-hus». 
I 1900-åra fekk han også i oppdrag å teikna kontorbygg og ei kyrkje for  unitariarane, sitt eige kyrkjesamfunn. Unity Temple i Oak Park i Illinois er i dag rekna som eit nasjonalt minnesmerke i USA. Bygningar frå denne perioden var laga i rimelege, moderne materiale. Dei hadde store, enkle veggar og opne rom utan unødig oppdeling. Brukshus, som kyrkjer og kontorbygg, tok omsyn til vanskelege tomter og balanserte lyd og lys.

mini|Inne i Guggenheim-museet.

I 1910-åra jobba han med Imperial Hotel i Tokyo, som imponerte då det overlevde eit jordskjelv i 1923. Takka vera utkraga bjelkebruk var hotellet ein av få større bygningar som stod.

På 1930-talet skapte Wright ein serie lågkostnadshus, kjend som «Usonians». Dei var laga med lokale materiale, med flate tak, typisk utan garasje med eit overhengande biltak, eller «carport», eit ord Wright fann på. Bygga nytta dagslys frå høgt plasserte vindauge til opplysing, sol og varmegolv til oppvarming, og naturleg nedkjøling.

Under og etter første verdskrigen stod han bak større byggverk i USA og Japan. Han stod bak kontorbygget Johnson Administration Building i Racine i Wisconsin (1936), det naturinspirerte Fallingwater i Pennsylvania (1939) og Guggenheim-museet i New York (1956), prega av ei original spiralrampe. 

 Døme 
 Bilde  Namn  Stad  Bygd år  Merknad 200px|Frank Lloyd Wright Home and Studio (vestsida)  Frank Lloyd Wright Home and Studio  Oak Park i Illinois  1889–1909 200px|Larkin Administration Building  Larkin Administration Building  Buffalo i New York  1904  Riven 1950200px|Unity Temple  Unity Temple  Oak Park i Illinois  1906 200px|Mrs. A. W. Gridley House  Mrs. A. W. Gridley House  Batavia i Illinois  1906 200px|Robie House  Frederick C. Robie Residence  Chicago i Illinois  1909 200px|Taliesin  Taliesin I  Spring Green i Wisconsin  1911  Delvis brend 1914 og 1925, men gjenoppbygd. 200px|Imperial Hotel  Imperial Hotel  Tokyo i Japan  1923  Rive 1968, inngangspartiet gjenreist i 1976 ved Meiji Mura nær Nagoya.   Fallingwater (Kaufmann House)   Pennsylvania  1935–1939 200px  Taliesin West  Scottsdale i Arizona  1937  Vinterbustad og skule for Wright fram til han døydde. 200px|Community Christian Church KCMO  Community Christian Church  Kansas City i Missouri  1940 200px|First Unitarian Society of Madison  First Unitarian Society of Madison  Shorewood Hills i Wisconsin  1949–1951 200px|Guggenheim-museet  Guggenheim-museet  New York by  1956–1959 200px|Gordon House, eit Usonian-hus.  Gordon House  Silverton i Oregon  1964  Eitt av Usonian-husa. 200px|Annunciation Church  Annunciation Greek Orthodox Church  Wauwatosa i Wisconsin  1961 (teikna 1956)

 Kjelder 





 Bakgrunnsstoff 

 Frank Lloyd Wright Foundation (engelsk)
 Frank Lloyd Wright Preservation Trust (engelsk)
 Bilder fra Flickr
 Architectstudio 3D 

Kategori:Walisisk-amerikanarar
Kategori:Modernisme
Kategori:Folk frå Wisconsin
Kategori:Folk frå Massachusetts
Kategori:Folk frå Madison
Kategori:Arkitektar frå USA